ΟΔΗΓΙΑ ΤΟΥ ΣΥΜΒΟΥΛΙΟΥ της 7ης Δεκεμβρίου 1981 περί τροποποιήσεως της οδηγίας 79/113/ΕΟΚ περί προσεγγίσεως των νομοθεσιών των Κρατών μελών ως προς τον προσδιορισμό της ηχητικής εκπομπής των μηχανημάτων και συσκευών εργοταξίου

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 100,

την πρόταση της Επιτροπής,

τη γνώμη του Ευρωπαϊκού Κοινοβουλίου(1),

τη γνώμη της Οικονομικής και Κοινωτικής Επιτροπής(2),

Εκτιμώντας:

ότι, στο εσωτερικό των Κρατών μελών, οι διατάξεις που αποσκοπούν στον περιορισμό του θορύβου στις θέσεις χειρισμού, καθώς και η μέθοδος μετρήσεως του θορύβου, αποτελούν αντικείμενο διατάξεων οι οποίες διαφέρουν από το ένα στο άλλο Κράτος μέλος, πράγμα το οποίο, όσον αφορά τα μηχανήματα εργοταξίου, παρεμποδίζει τις συναλλαγές αυτών των μηχανημάτων- ότι πρέπει, συνεπώς να επέλθει προσέγγιση των διατάξεων αυτών-

ότι η οδηγία 79/113/ΕΟΚ(3) έχει ως αντικείμενο την εναρμόνιση των μεθόδων μετρήσεως της ηχητικής στάθμης των μηχανημάτων και συσκευών εργοταξίου-

ότι, κατά τη σύνοδο του Συμβουλίου στις 18 και 19 Δεκεμβρίου 1978, οι Υπουργοί Περιβάλλοντος εδήλωσαν ότι οι τεχνικές διατάξεις για τη μέτρηση του θορύβου στη θέση του χειριστή πρέπει να παρατίθενται στα παραρτήματα των κατ' ιδίαν οδηγιών για κάθε μηχάνημα-

ότι σκόπιμο είναι να συγκεντρωθούν σε μία μόνο οδηγία όλες οι τεχνικές διατάξεις γενικού χαρακτήρα, που είναι αναγκαίες για τον προσδιορισμό των ηχητικών εκπομπών των μηχανημάτων και συσκευών εργοταξίου,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 79/113/ΕΟK τροποποιείται ως εξής:

1. Στο άρθρο 1, η παράγραφος 3 αντικαθίσταται με το ακόλουθο κείμενο:

"3. Εξαιρούνται από το πεδίο εφαρμογής της παρούσας οδηγίας οι γεωργικοί και δασικοί ελκυστήρες."

2. Το άρθρο 2 αντικαθίσταται με το ακόλουθο κείμενο:

"Άρθρο 2

1. Εάν μία κατ' ιδίαν οδηγία προβλέπει τον προσδιορισμό της ηχητικής εκπομπής των μηχανημάτων και συσκευών εργοταξίου που αναφέρονται στο άρθρο 1, η εκπομπή αυτή πρέπει να προσδιορίζεται σύμφωνα με τις διατάξεις που παρατίθενται στο παράρτημα I.

2. Εάν μία κατ' ιδίαν οδηγία προβλέπει τον προσδιορισμο της ηχητικής εκπομπής στη (στις) θέση (θέσεις) του χειριστή των μηχανημάτων και συσκευών εργοταξίου που αναφέρονται στο άρθρο 1, η εκπομπη αυτή θα πρέπει να προσδιορίζεται σύμφωνα με τις διατάξεις που περιλαμβάνονται στο παράρτημα II."

3. Στο άρθρο 4, η παράγραφος 1 αντικαθίσταται με το ακόλουθο κείμενο:

"1. Συνιστάται επιτροπή για την προσαρμογή στην τεχνική πρόοδο των οδηγιών που αποβλέπουν στον καθορισμό των ηχητικών εκπομπών των μηχανημάτων και συσκευών εργοταξίου, καλουμένη εφεξής "επιτροπή", η οποία αποτελείται από εκπροσώπους των Κρατών μελών και προεδρεύεται από εκπρόσωπο της Επιτροπής."

4. Το παράρτημα τροποποιείται ως εξής:

α) η επικεφαλίδα "Παράρτημα" γίνεται "Παράρτημα I"-

β) τα σημεία 4.2 και 6.5 διαγράφονται.

5. Προστίθεται ένα παράρτημα II, του οποίου το κείμενο προσαρτάται στην παρούσα οδηγία.

Άρθρο 2

1. Τα Κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για τη συμμόρφωση προς την παρούσα οδηγία εντός προθεσμίας δεκαοκτώ μηνών από της κοινοποιήσεώς της και ενημερώνουν αμέσως περί τούτου την Επιτροπή.

2. Τα Κράτη μέλη διαβιβάζουν στην Επιτροπή το κείμενο των διατάξεων εσωτερικού δικαίου που εκδίδουν στον τομέα που διέπεται από την παρούσα οδηγία.

Άρθρο 3

Η παρούσα οδηγία απευθύνεται στα Κράτη μέλη.

Έγινε στις Βρυξέλλες, στις 7 Δεκεμβρίου 1981.

Για το Συμβούλιο

Ο Πρόεδρος

CARRINGTON

(1) ΕΕ αριθ. C 147 της 16. 6. 1980, σ. 129.

(2) ΕΕ αριθ. C 182 της 21. 7. 1980, σ. 7.

(3) EΕ αριθ. L 33 της 8. 2. 1979, σ. 15.

ΠΑΡΑΡΤΗΜΑ

"ΠΑΡΑΡΤΗΜΑ II

ΜΕΘΟΔΟΣ ΠΡΟΣΔΙΟΡΙΣΜΟΥ, ΣΤΗ (ΣΤΙΣ) ΘΕΣΗ (ΘΕΣΕΙΣ) ΧΕΙΡΙΣΜΟΥ, ΤΟY ΑΕΡΟΦΕΡΤΟΥ ΘΟΡΥΒΟΥ ΠΟΥ ΕΚΠΕΜΠΕΤΑΙ ΑΠΟ ΤΑ ΧΡΗΣΙΜΟΠΟΙΟΥΜΕΝΑ ΣΤΟ ΥΠΑΙΘΡΟ ΜΗΧΑΝΗΜΑΤΑ

1. ΘΕΜΑ

Η παρούσα μέθοδος έχει ως σκοπό να προσδιορίσει το θόρυβο που εκπέμπεται προς τη (στις) θέση (θέσεις) χειρισμού κάθε τύπου μηχανήματος, τμήματος μηχανήματος ή εγκαταστάσεως που χρησιμοποιείται στο ύπαιθρο και καθορίζεται στο άρθρο 1 της οδηγίας, και στη συνέχεια αποκαλείται "μηχάνημα".

Δεν εφαρμόζεται για μετρήσεις που έχουν σκοπό να προσδιορίσουν άμεσα τη στάθμη θορύβου στον οποίο εκτίθεται ένας χειριστής στη θέση εργασίας του.

Οι τιμές που προκύπτουν σύμφωνα με τη μέθοδο αυτή αποτελούν τα δεδομένα που επιτρέπουν να προσδιοριστεί η στάθμη της ακουστικής πιέσεως στη (στις) θέση (θέσεις) του χειριστή μηχανημάτων. Εκτός αντιθέτου ενδείξεως, οι τιμές αυτές νοείται ότι περιλαμβάνουν όλες τις ανοχές.

Η (οι) θέση (θέσεις) χειρισμού των διαφόρων μηχανημάτων καθορίζεται (καθορίζονται) στις κατ' ιδίαν οδηγίες.

Η μέθοδος αυτή εφαρμόζεται εφ' όσον δεν υπάρχουν, σε κατ' ιδίαν οδηγίες, διαφορετικές ή συμπληρωματικές διατάξεις που λαμβάνουν υπόψη τα ιδιαίτερα χαρακτηριστικά ορισμένων τύπων μηχανημάτων.

2. ΠΕΔΙΟ ΕΦΑΡΜΟΓΗΣ

2.1. Τύπος θορύβου

Η παρούσα μέθοδος εφαρμόζεται για κάθε τύπο θορύβου που εκπέμπεται προς τη (τις) θέση (θέσεις) χειρισμού των μηχανημάτων.

2.2. Τύπος μηχανήματος

Η παρούσα μέθοδος εφαρμόζεται σε όλα τα μηχανήματα με μία ή περισσότερες θέσεις χειριστή.

3. ΟΡΙΣΜΟΙ

3.1. Στάθμη ακουστικής πιέσεως LpA

Βλέπε κεφάλαιο 3.1. του παραρτήματος I.

3.2. Ισοδύναμη συνεχής στάθμη ακουστικής πιέσεως LAeq(t1, t2)

Η ισοδύναμη συνεχής στάθμη ακουστικής πιέσεως LAeq(t1, t2) λαμβάνεται εφαρμόζοντας τη στάθμιση A, που ορίζεται στο πρότυπο CEI 179, 2α έκδοση 1973, στην ισοδύναμη συνεχή στάθμη ακουστικής πιέσεως Leq(t1, t2), που ορίζεται κατωτέρω. Η στάθμιση αυτή λαμβάνεται χρησιμοποιώντας ιδίως, το σταθμιστικό κύκλωμα A στην αλυσίδα μετρήσεως.

Η ισοδύναμη συνεχής στάθμη ακουστικής πιέσεως για μία διάρκεια που περιλαμβάνεται ανάμεσα στις χρονικές στιγμές t1 και t2, Leq(t1, t2) σε dB, για ένα θόρυβο σε ένα σημείο, ορίζεται από τον τύπο:

Leq(t1, t2) = 10log10()t1t2 dt) = 10log10()t1t2 - 10 dt

όπου:

p (t) είναι η στιγμιαία ενεργός τιμή της ακουστικής πιέσεως στο σημείο αυτό, εκφρασμένη σε Pa-

p0 είναι η ακουστική πίεση αναφοράς ίση προς 20/μPa-

Lp(t) είναι η στάθμη της στιγμιαίας ακουστικής πιέσεως στο σημείο αυτό, εκφρασμένη σε dB-

t1 και t2 είναι οι χρονικές στιγμές που καθορίζουν αντίστοιχα την αρχή και το τέλος της διάρκειας αναφοράς για τον προσδιορισμό του Leq-

t1 - t2 είναι η διάρκεια μετρήσεως.

4. ΚΡΙΤΗΡΙΟ ΧΡΗΣΙΜΟΠΟΙΟΥΜΕΝΟ ΓΙΑ ΤΗΝ ΕΚΦΡΑΣΗ ΤΩΝ ΑΠΟΤΕΛΕΣΜΑΤΩΝ

Το ακουστικό κριτήριο στη (στις) θέση (θέσεις) του χειριστή εκφράζεται από την A - σταθμισμένη ισοδύναμη συνεχή στάθμη ακουστικής πιέσεως LAeq (t1, t2).

5. ΕΞΟΠΛΙΣΜΟΣ ΜΕΤΡΗΣΕΩΣ

Πρέπει να εφαρμόζονται οι οδηγίες του κεφαλαίου 5 του παραρτήματος I, με το συμπληρωματικό όρο στην παράγραφο 5.3 ότι η εξωτερική διάμετρος του μικροφώνου δεν επιτρέπεται να είναι μεγαλύτερη από 13 mm.

6. ΠΑΡΟΥΣΙΑ ΤΟΥ ΧΕΙΡΙΣΤΗ

Οι κατ' ιδίαν οδηγίες διευκρινίζουν εάν ο χειριστής οφείλει να είναι παρών ή όχι κατά τη διάρκεια των δοκιμών.

6.1. Προδιαγραφές ενδύσεως

Όταν ο χειριστής είναι παρών κατά τις μετρήσεις, πρέπει να φέρει τη συνηθισμένη ενδυμασία εργασίας και τον εξοπλισμό που προβλέπεται γι' αυτή τη θέση εργασίας (παραδείγματος χάριν το κράνος).

6.2. Προδιαγραφές ύψους

6.2.1. Όρθιοι χειριστές

Το ύψος των χειριστών (με υποδήματα) πρέπει να είναι 1,75 m +- 0,05 m.

6.2.2. Καθιστοί χειριστές

Το ύψος (h) του χειριστή σε καθιστή θέση πρέπει να είναι 0,93 +- 0,05 m, όπως φαίνεται στο σχήμα 1.

Σχήμα 1

7. ΘΕΣΕΙΣ ΤΟΥ ΜΙΚΡΟΦΩΝΟΥ

7.1. Γενικά

Οι θέσεις του μικροφώνου καθορίζονται στις κατ' ιδίαν οδηγίες. Γενικές προδιαγραφές για την τοποθέτησή τους δίδονται στις παραγράφους 7.2 και 7.3.

7.2. Θέσεις του μικροφώνου απουσία του χειριστή

7.2.1. Στη θέση χειρισμού όπου ο χειριστής κανονικά είναι όρθιος

Το μικρόφωνο τοποθετείται στη θέση που καταλαμβάνει κανονικά ο χειριστής, σε ύψος 1,60 m +- 0,25 m πάνω από το επίπεδο όπου στέκεται ο χειριστής.

7.2.2. Στη θέση όπου ο χειριστής κανονικά είναι καθιστός

Το μικρόφωνο τοποθετείται στο σημείο A όπως φαίνεται στο σχήμα 2.

Σχήμα 2

A: θέση του μικροφώνου,

SIP: "σημείο αναφοράς" του καθίσματος που ορίζεται στο ISO 5353, 1978. Το σημείο αυτό πρέπει να προσδιοριστεί όταν το κάθισμα βρίσκεται όσο το δυνατόν πιο κοντά στο μέσον της οριζόντιας και κάθετης διαδρομής του. Όλες οι αναρτήσεις του καθίσματος χαλαρώνονται μέχρις ότου το κάθισμα να φτάσει στο μέσο της διαδρομής του.

7.3. Θέσεις του μικροφώνου παρουσία του χειριστή

Το μικρόφωνο τοποθετείται σε απόσταση 200 +- 20 mm από το μέσο επίπεδο της κεφαλής στο ύψος των ματιών και στην πλευρά της κεφαλής όπου το LAeq (t1, t2) είναι το υψηλότερο.

Παρατήρηση:

Για να διευκολυνθεί η τοποθέτησή του, το μικρόφωνο μπορεί να προσαρμόζεται σε ένα πλαίσιο ή στο κράνος, ή να τοποθετηθεί σε μία εξάρτηση που προσαρμόζεται στους ώμους του χειριστή.

Για τις μετρήσεις με καθιστό χειριστή, το κάθισμα πρέπει να ρυθμίζεται κατά τρόπο που να του επιτρέπει να φθάνει εύκολα τους ποδομοχλούς (πεντάλ) και τους μοχλούς χειρισμού.

8. ΣΥΝΘΗΚΕΣ ΠΕΡΙΒΑΛΛΟΝΤΟΣ

8.1. Χώρος μετρήσεων

Το μηχάνημα εγκαθίσταται, στο μέτρο του δυνατού, σε συνθήκες όμοιες προς τις καθοριζόμενες στην παράγραφο 6.3 του παραρτήματος I.

8.2. Θόρυβος βάθους

Σε κάθε σημείο μετρήσεως, η στάθμη του θορύβου βάθους πρέπει να είναι κατώτερη τουλάχιστον κατά 10 dB (A) από τη στάθμη του θορύβου που εκπέμπει το μηχάνημα.

9. ΣΥΝΘΗΚΕΣ ΕΓΚΑΤΑΣΤΑΣΕΩΣ ΚΑΙ ΛΕΙΤΟΥΡΓΙΑΣ

9.1. Γενικά

Οι λεπτομέρειες ως προς τις συνθήκες εγκαταστάσεως και λειτουργίας των μηχανημάτων δίδονται στα παραρτήματα των αντιστοίχων κατ' ιδίαν οδηγιών.

Οι συνθήκες αυτές πρέπει, στο μέτρο του δυνατού, να είναι όμοιες με αυτές που καθορίζονται στα παραρτήματα των οδηγιών που προορίζονται για τον προσδιορισμό της στάθμης ακουστικής ισχύος των μηχανημάτων αυτών.

9.2. Λειτουργία μηχανήματος εφοδιασμένου με ρυθμιζόμενους μηχανισμούς (πχ. παράθυρα που μπορούν να ανοίγουν)

9.2.1. Εάν το μηχάνημα είναι εφοδιασμένο με ρυθμιζόμενους μηχανισμούς που, χωρίς να συνδέονται άμεσα με τη λειτουργία του, μπορούν να επηρεάσουν την τιμή του LAeq (t1, t2), πρέπει να γίνουν χωριστές ακουστικές δοκιμές και να μνημονευθούν στην έκθεση που αναφέρεται στο κεφάλαιο 12.

Οι λεπτομέρειες σχετικά με τους ρυθμιζόμενους μηχανισμούς που πρέπει να λαμβάνονται υπόψη δίδονται στα παραρτήματα των κατ' ιδίαν οδηγιών.

9.2.2. Προκειμένου για μηχάνημα το οποίο διαθέτει θάλαμο χειρισμού, τηρούνται κατ' αρχήν οι εξής κανόνες:

α) εάν ο θάλαμος διαθέτει σύστημα κλιματισμού ή και εξαερισμού, οι μετρήσεις γίνονται με κλειστές πόρτες και παράθυρα και ενώ τα συστήματα κλιματισμού ή/και εξαερισμού λειτουργούν με τη μέγιστη ταχύτητά τους-

β) εάν ο θάλαμος είναι σχεδιασμένος για να λειτουργεί με ανοικτά παράθυρα και πόρτες και στερείται συστήματος κλιματισμού ή και εξαερισμού, οι μετρήσεις γίνονται, αφ' ενός, με κλειστές πόρτες και παράθυρα και, αφ' ετέρου, με ανοικτές πόρτες και παράθυρα, και λαμβάνεται υπόψη η υψηλότερη από τις δύο τιμές.

10. ΠΡΑΓΜΑΤΟΠΟΙΗΣΗ ΤΩΝ ΜΕΤΡΗΣΕΩΝ ΚΑΙ ΥΠΟΛΟΓΙΣΜΟΣ ΤΩΝ ΑΠΟΤΕΛΕΣΜΑΤΩΝ

10.1. Διάρκεια μετρήσεως T = (t2 - t1)

Η διάρκεια μετρήσεως σε κάθε σημείο μετρήσεως πρέπει να καθορίζεται στις κατ' ιδίαν οδηγίες. Θα είναι κατ' αρχήν τουλάχιστον 15 δευτερόλεπτα- σε περίπτωση κύκλου εργασίας, η διάρκεια αυτή θα πρέπει να είναι ίση προς τη διάρκεια ενός ακέραιου αριθμού κύκλων.

10.2. Προσδιορισμός της A - σταθμισμένης ισοδύναμης συνεχούς στάθμης ακουστικής πιέσεως, LAeq (t1, t2)

Η στάθμη αυτή LAeq (t1, t2) λαμβάνεται είτε άμεσα με ολοκλήρωση του p2(t) είτε δειγματοληψία της στάθμης πιέσεως Lpa-

10.2.1. Με ολοκλήρωση του p(t)2

Το LAeq (t1, t2) μπορεί να ληφθεί άμεσα με ολοκλήρωση του τετραγώνου της A - σταθμισμένης ακουστικής πιέσεως για χρόνο ίσο προς t2 - t1, σύμφωνα με τη σχέση που δίδεται στο σημείο 3.2.

Η ολοκλήρωση αυτή μπορεί να γίνει με αριθμητικά ή αναλογικά μέσα, πχ. με ηχόμετρο ολοκληρώσεως.

10.2.2. Χρησιμοποιώντας την A - σταθμισμένη στάθμη ακουστικής πιέσεως LpA

Για τη μέτρηση της στάθμης ακουστικής πιέσεως LpA χρησιμοποιείται όργανο καθοριζόμενο στο σημείο 5.2 του παραρτήματος I.

Ο αριθμός και η διάρκεια των μετρήσεων θα καθορισθούν για κάθε κατηγορία μηχανημάτων στις κατ' ιδίαν οδηγίες.

10.3. Μέτρηση των μεγεθών επιρροής

Οι προδιαγραφές δίδονται στο σημείο 7.1.3 του παραρτήματος I.

10.4. Διορθώσεις των μετρήσεων

10.4.1. Μεγέθη επιρροής: θερμοκρασία, υγρασία, υψόμετρο, κλπ.

Οι προδιαγραφές δίδονται στο σημείο 8.6.3 του παραρτήματος I.

10.4.2. Θόρυβος βάθους

Καμιά διόρθωση δεν λαμβάνεται υπόψη για το θόρυβο βάθους.

11. ΘΟΡΥΒΟΙ ΜΕ ΠΑΛΜΙΚΟ ΧΑΡΑΚΤΗΡΑ

(Προκειμένου να ληφθεί υπόψη η εξέλιξη της τεχνικής, το σημείο αυτό υφίσταται επί του παρόντος αναθεώρηση, και το οριστικό του κείμενο θα εισαχθεί κατά τη διαδικασία της επιτροπής προσαρμογής στην τεχνική πρόοδο.)

12. ΣΤΟΙΧΕΙΑ ΠΟΥ ΚΑΤΑΓΡΑΦΟΝΤΑΙ

Η έκθεση πρέπει να περιέχει τις απαραίτητες πληροφορίες που αφορούν τη μέτρηση του θορύβου που εκπέμπεται στις θέσεις χειρισμού, σύμφωνα με το σημείο 10 του παραρτήματος I.

Πρέπει να παρέχονται συμπληρωματικές πληροφορίες σχετικά με τη διαρρύθμιση της θέσεως χειρισμού, κατά τη διάρκεια των μετρήσεων.

Ακόμη, η έκθεση προσδιορίζει ότι οι A - σταθισμένες ισοδύναμες συνεχείς στάθμες ακουστικής πιέσεως LAeq (t1, t2) ελήφθησαν σε απόλυτη συμφωνία με την παρούσα μέθοδο μετρήσεως και με τις κατ' ιδίαν οδηγίες.

Παρατήρηση:

Αν οι μετρήσεις στη θέση εργασίας πραγματοποιήθηκαν κατά τον προσδιορισμό της ακουστικής ισχύος του μηχανήματος, τα στοιχεία καταγράφονται σε μία μόνο έκθεση."